Tiurkmenbaši pusiasalis
Tiurkmenbaši pusiasalis Tiurkmenbaši pusiasalis (turkm. Türkmenbaşy ýarymadasy) arba Krasnovodsko pusiasalis – pusiasalis vakarų Turkmėnistane, Balkano velajate, išsikiša į Kaspijos jūrą. Ilgis 85 km, plotis 80–140 km. Aukštis iki 306 m (Tiurkmenbaši plynaukštė). Iš šiaurės skalauja Karabogazgolo įlanka, iš pietų – Tiurkmenbaši įlanka. Būdingos pelynų ir druskių dykumos. Pusiasalyje įsikūręs Tiurkmenbaši miestas.